text: Esbjerg Højskole lukningstruet
  16 februar 2012 kl. 10.25
  Danmarks sidste arbejderhøjskole bliver formentlig lagt i graven på et bestyrelsesmøde på mandag. Esbjerg Højskole mangler penge til fortsat drift.
  Højskolen kom ud af det seneste regnskabsår med en negativ egenkapital for 13 millioner kroner, og Arbejdernes Landsbank har lukket for kreditten. Skolen har heller ikke været i stand til at få en underskudsgaranti fra Esbjerg kommune.
  Esbjerg Højskole har eksisteret siden 6. november 1910.
  Bestyrelsen for højskolen mødes på mandag for at tage konsekvensen af den elendige økonomi.
  Højskolen har ingen kursister for tiden.
  